b"\n_START_ARTICLE_\nJos\xc3\xa9 Mar\xc3\xada Rubio Peralta\n_START_SECTION_\nBiografia\n_START_PARAGRAPH_\nFill d'agricultors, Jos\xc3\xa9 Rubio va entrar de jove al seminari de Granada. Va \xc3\xa9sser ordenat sacerdot el 24 de setembre de 1887. Va \xc3\xa9sser vicari a Chinch\xc3\xb3n (1887-1889) i rector a Estremera (1889-1890). A demanda del bisbe, va reprendre els estudis i es llicenci\xc3\xa0 en teologia en 1896: va fer el doctorat en dret can\xc3\xb2nic a Toledo (1897). Va \xc3\xa9sser professor al seminari de Madrid, on ensenyava literatura llatina i teologia pastoral, essent alhora canceller de la di\xc3\xb2cesi._NEWLINE_En 1906 va ingressar a la Companyia de Jes\xc3\xbas, amb 42 anys, professant-hi en 1911. Va comen\xc3\xa7ar a \xc3\xa9sser conegut per la seva predicaci\xc3\xb3 entre les classes populars, senzilla i sincera, que va cridar l'atenci\xc3\xb3 i el feren conegut entre el poble. Predicava a les barriades m\xc3\xa9s pobres i era particularment atent amb els m\xc3\xa9s necessitats i marginats. Va crear, per treballar amb ells, associacions com la Guardia de Honor del Sagrado Coraz\xc3\xb3n, les Mar\xc3\xadas de los Sagrarios, grups de laics que feien apostolat social i escoles socials al barri de la Ventilla, ajudat pels mestres Juan i Demetrio de Andr\xc3\xa9s._NEWLINE_Per raons de salut, va \xc3\xa9sser traslladat a la infermeria i noviciat d'Aranjuez (Madrid) on mor\xc3\xad tres dies despr\xc3\xa9s d'arribar, el 2 de maig de 1929.\n_START_SECTION_\nVeneraci\xc3\xb3\n_START_PARAGRAPH_\nEn morir, l'arquebisbe de Madrid el va nomenar p\xc3\xbablicament \xe2\x80\x9cAp\xc3\xb2stol de Madrid\xe2\x80\x9d, t\xc3\xadtol amb el qual va \xc3\xa9sser conegut despr\xc3\xa9s. En 1985, Joan Pau II el beatific\xc3\xa0, i ell mateix el canonitz\xc3\xa0 durant un viatge a Madrid, el 4 de maig de 2003. La seva festivitat \xc3\xa9s el 2 de maig."